দক্ষিণবঙ্গে ফের হাওয়া বদল, নিম্নচাপে পরিণত ঘূর্ণিঝড় ‘দিতওয়ার’

কলকাতা: উপকূলের কাছাকাছি শক্তি হারিয়ে ঘূর্ণিঝড় দিতওয়ার (Ditwah) নিম্নচাপে পরিণত হয়েছে। বর্তমানে এটি দক্ষিণ–পশ্চিম ও মধ্য বঙ্গোপসাগরের (Bay Of Bengal) উপকূল থেকে প্রায় ৩০–৩৫ কিলোমিটার দূরে অবস্থান করছে। তামিলনাড়ু, পুদুচেরি ও অন্ধ্রপ্রদেশ উপকূল সংলগ্ন এলাকায় সিস্টেমটি আরও দুর্বল হবে বলে জানাচ্ছে আবহাওয়া দফতর (Weather News)।

দক্ষিণবঙ্গে সোমবার রাতের তাপমাত্রা সামান্য বেড়েছে।

কলকাতা: সর্বনিম্ন তাপমাত্রা ২০° সেলসিয়াস

জেলাগুলি: সর্বনিম্ন তাপমাত্রা ১৫°সেলসিয়াস- এর ঘরে

আগামীকাল থেকেই শুরু হবে পারদ পতন। বুধবার থেকে পরবর্তী তিন–চার দিনে তাপমাত্রা ২ থেকে ৫ ডিগ্রি পর্যন্ত কমতে পারে। উইকেন্ডে কলকাতায় পারদ নেমে আসতে পারে ১৫°সেলসিয়াস , পশ্চিমাঞ্চলে ১১°সেলসিয়াস ।

হাওয়া অফিস আরও জানিয়েছে, আজ থেকেই দক্ষিণবঙ্গের বেশিরভাগ জেলায় কুয়াশার দাপট বাড়বে। বেশ কয়েকটি জায়গায় দৃশ্যমানতা কমে ২০০ মিটার পর্যন্ত নেমে যেতে পারে। উপকূলবর্তী জেলাগুলিতে ঘন কুয়াশার সম্ভাবনা বেশি। রাজ্যে কোনও বৃষ্টির পূর্বাভাস নেই।

কেমন থাকবে উত্তরবঙ্গের আবহাওয়া?

উত্তরবঙ্গে আপাতত বৃষ্টির সম্ভাবনা নেই।

তাপমাত্রা স্বাভাবিকের কাছাকাছি থাকবে।

সকাল–রাতে শীতের আমেজ বজায় থাকবে।

পার্বত্য ও সমতল দুই অঞ্চলে উইকেন্ডে কুয়াশা বাড়বে।

কোচবিহার, জলপাইগুড়ি ও আলিপুরদুয়ার জেলায় ভোরের দিকে বেশি কুয়াশা দেখা যেতে পার।।

আজ কেমন থাকবে কলকাতার আবহাওয়া?

শহরে সকাল থেকেই কুয়াশার প্রভাব দেখা গেছে।

সর্বনিম্ন তাপমাত্রা: ২০.০°সেলসিয়াস

সর্বোচ্চ তাপমাত্রা: ২৭.০°সেলসিয়াস

আপেক্ষিক আদ্রতা: ৪৫% – ৯২%

আজ থেকেই উত্তরের হাওয়া বইতে শুরু করবে। আলিপুর আবহাওয়া দফতর জানাচ্ছে, বুধবার সকাল থেকেই জোরালো শীতের পারদ পতন দেখা যাবে। শুক্রবার বা শনিবার নাগাদ কলকাতার তাপমাত্রা নেমে যেতে পারে ১৫ ডিগ্রি সেলসিয়াসে।